[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000003", "text": "Ranna-Viru kohalikud said info tarbeks oma portaali"}, {"text_idx": "#000004", "text": "Mo\u0308o\u0308dunud su\u0308gisel kodanikualgatuse korras La\u0308a\u0308ne-Virumaal ka\u0308ivitatud Kohaliku Info Keskus peab pisitasa laienemisplaane ning naudib sissesaadud hoogu ja lugejate kasvavat huvi."}, {"text_idx": "#000005", "text": "Internetiaadressil leviv Kohaliku Info Keskus keskendub peamiselt Haljala, Kunda, So\u0303meru ja Viru-Nigula piirkondlike uudiste ja ametlike teadete avaldamisele, kuid suurt rolli ma\u0308ngivad portaalis ka Eesti uudised, arvamused, sport ja kultuur."}, {"text_idx": "#000006", "text": "Portaali ka\u0308ivitaja Kaido Veski so\u0303nul on va\u0308rske veebiajalehe eesma\u0308rgiks anda piirkondlikule informatsioonile uus mo\u0303o\u0303de ning olla lihtne, kvaliteetne ja so\u0303bralik infoallikas."}, {"text_idx": "#000007", "text": "\u201cMe leiame ho\u0303lpsasti u\u0308les ku\u0308ll oma koduvalla vo\u0303i linna veebilehe ning saame sealt ka\u0308tte suuremal vo\u0303i va\u0308hemal ma\u0308a\u0308ral vajaliku informatsiooni, kuid pahatihti piirdubki see vaid oma vallaga,\u201d so\u0303nas Veski."}, {"text_idx": "#000011", "text": "\u201cKuidas sa\u0308a\u0308stab naabrinaine energiat?\u201d toob Veski na\u0308iteid. \u201cKuidas ja\u0308ttis kohaliku na\u0308iteringi lavastaja suitsetamise maha? Kuidas plaatida vannituba? Kuidas luua endale veebilehte? Need on vaid mo\u0303ned teemad, millele seni oleme vastata\nu\u0308ritanud vo\u0303i va\u0308hemalt suuna ka\u0308tte na\u0308idanud. Eesti inimene hoiab ku\u0308ll pisut omaette ja tahab pahatihti iga teadmistekillu eest meelehead saada, kuid olen u\u0308sna kindel, et igal pool leidub siiski selliseid inimesi, kes on valmis ka naabritele na\u0308itama, kuidas haisuvaba kuivka\u0308imlat ehitada vo\u0303i millisel moel tema kurki hapendab. On ikka hoopis teine asi, kui sa reaalselt kah tead seda naaberku\u0308la Matit, kes pa\u0308riselt selle vo\u0303i teise idee omal nahal ja\u0308rgi on proovinud.\u201d"}, {"text_idx": "#000012", "text": "Lisaks eelpool kirjeldatule avaldatakse vastses portaalis tasuta eraisikute, MTU\u0308-de ja omavalitsusasutuste kuulutusi."}, {"text_idx": "#000013", "text": "Kuigi Veski va\u0308listab igasuguse klikipo\u0303histe eesma\u0308rkide poole pu\u0308u\u0308dlemise, tunneb ta siiski ro\u0303o\u0303mu selle u\u0308le, et hoolimata vaikselt alustamisest, ka\u0308ib juba praegu lehel iga pa\u0308ev keskmiselt 150 inimest, kellest u\u0308le poole on korduvku\u0308lastajad."}]